అధికార దుర్వినియోగం నిజం..! ఇక పాలించే అర్హత ఉందా..!?
అధికారాన్ని దుర్వినియోగం చేసినట్లుగా తేలిన తర్వాత ఎవరూ ఆ అధికారంలో కొనసాగడానికి అర్హులు కారు. నిబంధనల ప్రకారం తొలగించడానికి అవకాశం లేకపోయినా… బలవంతంగా అయినా అలా దుర్వినియోగం చేసినవారిని పంపేస్తారు. అత్యున్నత మేనేజ్‌మెంట్ ప్రమాణాలు పాటించే కార్పొరేట్ కంపెనీల్లో అయినా… ప్రజలను మరింత మెరుగైన వ్యవస్థ వైపు నడిపించాల్సిన ప్రభుత్వాల్లో అయినా జరిగేది ఇదే. అయితే.. ఇప్పుడు సంస్థ.. లేదా ప్రభుత్వమే అధికార దుర్వినియోగానికి పాల్పడితే ఏం చేయాలి..? దాని యజమాని బాధ్యత తీసుకోవాలి. ఏపీ ప్రభుత్వం ఇప్పుడు ఈ డైలమా ముందు ఉంది.
ఆంధ్రప్రదేశ్ ప్రభుత్వం అనేక అంశాల్లో అధికార దుర్వినియోగానికి పాల్పడుతోందని… చట్టం, రాజ్యాంగాలను పట్టించుకోవడం లేదని చాలా కాలంగా ఆరోపణలు ఉన్నాయి. అయితే తొలి సారిగా హైకోర్టు ఈ విషయాలను ధృవీకరించింది. మాన్సాస్ ట్రస్ట్ చైర్మన్‌గా అశోక్ గజపతిరాజును తొలగిస్తూ..రాత్రికి రాత్రి సంచైత అనే మహిళను చైర్మన్‌గా నియమించడంపై దాఖలైన పిటిషన్ విషయాన్ని విచారణ జరిపిన హైకోర్టు.. తీర్పులో సంచలన వ్యాఖ్యలు చేసింది. సంచైత నియామకాన్ని హైకోర్టు కొట్టి వేసిన తీర్పు లో కీలకమైన వ్యాఖ్యలు ఉన్నాయి. అందులో.. ప్రభుత్వ ఉద్దేశపూర్వకంగా అధికార దుర్వినియోగానికి పాల్పడినట్లుగా హైకోర్టు నిర్ధారించింది.
కేవలం అశోక్ గజపతిరాజును తొలగించడానికే.. సంచైతకు చైర్మన్ పదవి ఇవ్వడానికే ఎలాంటి నియమ నిబంధనలు పాటించకుండా…అధికార దుర్వినియోగం చేస్తూ..ఆ పని పూర్తి చేశారని హైకోర్టు ఆక్షేపించింది. ఇప్పుడు హైకోర్టు వ్యాఖ్యలు న్యాయ.. రాజకీయవర్గాల్లో సంచలనం అయ్యే సూచనలు కనిపిస్తున్నాయి. ప్రజలు ఇచ్చినఅధికారాన్ని ప్రజా సంక్షేమం కోసం కాకుండా రాజకీయ అవసరాల కోసం దుర్వినియోగం చేసినట్లుగా తేలడమే దీనికి కారణం. నైతికంగా అధికారాన్ని దుర్వినియోగం చేసిన వారికి పదవిలోఉండే అర్హత లేదు. అయితే ప్రస్తుత ప్రభుత్వం ఇలాంటి వాటిని పట్టించుకోలేదు. ఇలాంటి పరిస్థితులకే రాజీనామాలు చేయాల్సి వస్తే.. కనీసం ఇప్పటికి వంద సార్లు రాజీనామా చేసి ఉండాల్సిందని అంటున్నాయి.
రాజ్యాంగంపై ప్రమాణం చేసి.. రాజ్యాంగ పాలన చేయకుండా… కోర్టుల్లో చీవాట్లు తింటూ ప్రతి నిర్ణయమూ రాజ్యాంగ విరుద్ధమన్నట్లుగా సాగుతున్న పాలనపై… ప్రజల్లో ఎలాంటి అభిప్రాయం ఉందో కానీ… న్యాయస్థానాలు మాత్రం… అధికార దుర్వినియోగాన్ని ఎండగట్టడానికి ఏ మాత్రం వెనుకాడటం లేదు.
adhikara durviniyogam nijam..! ika paalinche arhata undaa..!?
adhikaaraanni durviniyogam chesinatlugaa telina tarvaata evaruu aa adhikaaramlo konasaagadaaniki arhulu kaaru. nibandhanala prakaaram tolaginchadaaniki avakaasam lekapoyina balavantamgaa aina alaa durviniyogam chesinavaarini pampestaaru. atyunnata management pramaanaalu paatinche carporate companyllo aino prajalanu marinta merugaina vyavastha vaipu nadipinchaalsina prabhutvaallo aina jarigedi ide. ayithe.. ippudu samstha.. leda prabhutvame adhikara durviniyogaaniki paalpadithe yem cheyali..? daani yajamani baadhyata teesukovali. apy prabhutvam ippudu ee dailama mundu undi.
andhrapradesh prabhutvam aneka amsaallo adhikara durviniyogaaniki palpadutondani chattam, raajyaamgaalanu pattinchukovadam ledani chala kaalamgaa aaropanalu unnaayi. ayithe toli saarigaa hycortu ee vishayaalanu dhruveekarinchindi. mansas trust chairmannga ashok gajapatirajunu tolagistuu..raatriki raatri sanchaita ane mahilanu chairmannga niyaminchadampai daakhalaina pitition vishayaanni vichaarana jaripina hycortu.. teerpulo sanchalana vyaakhyalu chesindi. sanchaita niyaamakaanni hycortu kotti vesina teerpu loo keelakamaina vyaakhyalu unnaayi. andulo.. prabhutva uddesapurvakamgaa adhikara durviniyogaaniki palpadinatluga hycortu nirdhaarinchindi.
kevalam ashok gajapatirajunu tolaginchadaanike.. sanchaitaku chairman padavi ivvadaanike elanti niyama nibandhanalu paatinchakundaaedhikaara durviniyogam chestu..aa pani puurti chesarani hycortu aakshepinchindi. ippudu hycortu vyaakhyalu nyaaya.. rajakeeyavargaallo sanchalanam ayye suuchanalu kanipistunnaayi. prajalu ichinaadhikaaraanni praja sankshemam kosam kakunda rajakeeya avasaraala kosam durviniyogam chesinatlugaa teladame deeniki kaaranam. naitikamgaa adhikaaraanni durviniyogam chesina vaariki padaviloounde arhata ledu. ayithe prastuta prabhutvam ilanti vaatini pattinchukoledu. ilanti paristhitulake rajinamalu cheyalsi vaste.. kaneesam ippatiki vanda saarlu rajinama chesi undaalsindani antunnayi.
rajyangampai pramaanam chesi.. raajyaamga paalana cheyakundam kortullo cheevaatlu tintuu prati nirnayamuu raajyaamga viruddhamannatlugaa saagutunna palanapi prajallo elanti abhiprayam undo kaani nyaayasthaanaalu matram adhikara durviniyogaanni endagattadaaniki e maatram venukaadatam ledu.